paragraph_text: Mladunče je izuzetno dobro očuvano; oči i surla su netaknuti, a očuvan je i dio krzna na tijelu. Ljuba je prenesena na Jikei University School of Medicine u Japanu na daljnje istraživanje koje je predviđalo i skeniranje računalnom tomografijom. Vjeruje se da se Ljuba ugušila zbog udisanja blata dok se borila da se izbavi iz blata u rijeci koju je njezino krdo prelazilo. Tvar slična glini koja ju je ugušila, također je onemogućila propadanje njezinih organskih tvari, pa je mladunče gotovo savršeno očuvano. Njezina koža i unutarnji organi bili su netaknuti pa su znanstvenici uspjeli pronaći mlijeko njezine majke u želucu. Pronašli su također i fekalije u želucu, što znači da je ona, kao i mladunčad današnjih slonova, povremeno konzumirala fekalije odraslih kako bi uspostavila normalnu floru bakterija u probavnom sustavu. One bi joj omogućile da se hrani biljkama. Dok su prijašnji, slabije očuvani primjerci izgledali izgladnjelo, Ljuba je za života bila vrlo zdrava, a njeni organi i koža su u savršenom stanju.<ref> Pregledom Ljubinih zuba znanstvenici se nadaju da će shvatiti što je izazvalo izumiranje životinja ledenog doba, koje se dogodilo krajem pleistocena prije 10 000 godina.